เจมส์ แรงวันสุดท้าย เฉือนคู่แข่งหวิว คว้าถ้วยเอเชียนทัวร์
โปรเจมส์ เนติพงศ์ ศรีทอง นักกอล์ฟม้ามืดจากประเทศไทย วัย 22 ปี ที่เพิ่งเทิร์นโปรเมื่อเดือน ก.ย.ที่ผ่านมา และลงแข่งขันในฐานะนักกอล์ฟรับเชิญ คว้าแชมป์กอล์ฟเอเชียนทัวร์ รีสอร์ทสเวิลด์มะนิลามาสเตอร์ส ที่กรุงมะนิลา ฟิลิปปินส์ ทำผลงานมาแรงวันสุดท้ายทำ 5 อันเดอร์ ทำให้สกอร์รวม 15 อันเดอร์ เฉือนชนะอันดับ 2 คือเจบี ครูเกอร์ จากแอฟริกาใต้ไปแค่สโตรกเดียว ,กอล์ฟเอเชียนทัวร์ รีสอร์ทสเวิลด์มะนิลามาสเตอร์ส ที่มะนิลาเซาท์วูดส์กอล์ฟแอนด์คันทรีคลับ กรุงมะนิลา ฟิลิปปินส์ ชิงเงินรางวัลรวม 1 ล้านเหรียญสหรัฐฯ หรือราว 35.5 ล้านบาท ซึ่งจบลงเมื่อวันอาทิตย์ กลายเป็นเวทีแจ้งเกิดของนักกอล์ฟม้ามืดจากประเทศไทย โปรเจมส์ เนติพงศ์ ศรีทอง วัย 21 ปี อดีตนักกอล์ฟสมัครเล่นทีมชาติไทยที่คว้า 2 เหรียญทองทั้งบุคคลและทีมจากกีฬาซีเกมส์ที่สิงคโปร์ และเพิ่งเทิร์นโปรเมื่อเดือน ก.ย.ที่ผ่านมา และยังไม่มีทัวร์การ์ดเป็นสมาชิกของเอเชียนทัวร์ แต่ได้ลงแข่งขันรายการนี้ในฐานะนักกอล์ฟรับเชิญจากสปอนเซอร์ โดยหลังจากจบรอบสามเมื่อวันเสาร์ เนติพงศ์รั้งอันดับ 4 ร่วม ด้วยสกอร์ 10 อันเดอร์ โดยมี ฮุงเชียนเหยาจากไต้หวัน นำอยู่ด้วยสกอร์ 14 อันเดอร์ แต่ในรอบสุดท้าย เนติพงศ์ ศรีทอง เป็นผู้ทำสกอร์ดีสุดประจำวัน โดยทำได้ 5 อันเดอร์ จบด้วยสกอร์รวม 15 อันเดอร์ กลายเป็นผู้คว้าแชมป์ไป โดยมี เจบี ครูเกอร์จากแอฟริกาใต้ มาเป็นที่ 2 ด้วยสกอร์ 14 อันเดอร์ ส่วนฮุงเชียนเหยา ซึ่งเกินไป 1 โอเวอร์ในรอบนี้ แม้จะทำโฮลอินวันได้ก็ตาม ตกไปอยู่ในอันดับ 3 ร่วมกับลีชีโปจากไต้หวันเช่นกันด้วยสกอร์ 13 อันเดอร์,เนติพงศ์ ศรีทอง ได้เงินรางวัลจากแชมป์รายการนี้ 180,000 เหรียญสหรัฐฯ หรือราว 6.4 ล้านบาท และกลายเป็นนักกอล์ฟไทยคนที่ 15ที่ได้แชมป์ในเอเชียนทัวร์ และเป็นคนที่ 3 ในปีนี้ หลังจากที่ประหยัด มากแสง คว้าแชมป์ ควีนส์คัพ ที่สันติบุรีสมุยคันทรีคลับ เมื่อวันที่ 21 มิ.ย. และแดนไท บุญมา เพิ่งได้แชมป์ เดอะเวิลด์คลาสสิกแชมเปียนชิพ ที่สิงคโปร์ เมื่อวันอาทิตย์ที่ 15 พ.ย.,สำหรับนักกอล์ฟไทยคนอื่นๆนั้น พรหม มีสวัสดิ์ จบในอันดับ 5 ร่วมด้วยสกอร์ 12 อันเดอร์ ถิรวัฒน์ แก้วศิริบัณฑิตกับภาณุพล พิทยารัตน์ อันดับ 14 ร่วม สกอร์ 9 อันเดอร์ ภูมิ ศักดิ์แสนศิลป์กับอานนท์ ว่องวานิชกับปริยะ ชุณหสวัสดิกุล อันดับ 18 ร่วม สกอร์ 8 อันเดอร์ สุทธิเจตน์ คูห์รัตนพิศาล อันดับ 25 ร่วม 7 อันเดอร์ ถาวร วิรัตน์จันทร์กับชินรัตน์ ผดุงศิลป์ และรฐนน วรรณศรีจันทร์ อันดับ 39 ร่วม 5 อันเดอร์ นำโชค ตันติโภคากุล อันดับ 48 ร่วม 3 อันเดอร์และชัพชัย นิราช อันดับ 65 สกอร์ 4 โอเวอร์
โปรเจมส์ เนติพงศ์ ศรีทอง นักกอล์ฟม้ามืดจากประเทศไทย วัย 22 ปีที่เพิ่งเทิร์นโปรเมื่อเดือน ก.ย.ที่ผ่านมา และลงแข่งขันในฐานะนักกอล์ฟรับเชิญ คว้าแชมป์กอล์ฟเอเชียนทัวร์ รีสอร์ทสเวิลด์มะนิลามาสเตอร์ส ที่กรุงมะนิลา ฟิลิปปินส์
เนติพงศ์ ศรีทอง,โปรเจมส์,เอเชียนทัวร์,รีสอร์ทสเวิลด์มะนิลามาสเตอร์ส,มะนิลา,ฟิลิปปินส์,กอล์ฟ,วันที่ 4,ข่าวกีฬา,ข่าว,ไทยรัฐออนไลน์